section_heading: Autobiografska knjiga Životni Autoput
paragraph_text: Krajem 2014. Alen izdaje autobiografsku knjigu "Životni Autoput", koju prezentira na 59. Međunarodnom sajmu knjiga u Beogradu. Knjigu je posvetio svojoj kćeri Emi. Kako Alen kaže u predgovoru knjige: "Ideju o pisanju knjige imam već godinama. Konačno, donio sam odluku podijeliti sa čitateljima razne susrete, dogodovštine, osvrt na muzičku karijeru, život u Kanadi, Americi i naravno, djetinjstvo u rodnom Karlovcu." U knjizi govori o raznim zanimljivim susretima, anegdotama, događanjima iz djetinjstva, situacijama u životu i ljudima koji su utjecali na Alena kao osobu, njegov karakter i glazbenika. Pisao je i o drugim ljudima kao na primjer Vice Vukovu, Dini Dvorniku, Toše Proeskom, Željku Sabolu, svom ocu Mirjanu, kćeri Emi, Husein Kurtagiću, Divljim Jagodama i mnogim drugim ljudima i umjetnicima koje poznaje i s kojima je surađivao.